CELEX: 32022D0435
Language: el
Date: 2022-03-08 00:00:00
Title: Απόφαση (ΕΕ) 2022/435 της Ευρωπαϊκής Κεντρικής Τράπεζας της 8ης Μαρτίου 2022 που τροποποιεί την απόφαση 2010/275/ΕΕ σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας (ΕΚΤ/2022/9)

16.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 88/196
               
            
         ΑΠΟΦΑΣΗ (ΕΕ) 2022/435 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 8ης Μαρτίου 2022
         που τροποποιεί την απόφαση 2010/275/ΕΕ σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας (ΕΚΤ/2022/9)
         Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 132,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 17 και 21,
         Εκτιμώντας τα ακόλουθα:
         
                     (1)
                  
                  
                     Ο τοκισμός των καταθέσεων που τηρούνται στην Ευρωπαϊκή Κεντρική Τράπεζα (ΕΚΤ) κατά τα οριζόμενα στην απόφαση 2010/275/ΕΕ της Ευρωπαϊκής Κεντρικής Τράπεζας (ΕΚΤ/2010/4) (1) θα πρέπει να ευθυγραμμίζεται με τον τοκισμό των καταθέσεων κεντρικής διοίκησης σύμφωνα με την κατευθυντήρια γραμμή (ΕΕ) 2019/671 της Ευρωπαϊκής Κεντρικής Τράπεζας (ΕΚΤ/2019/7) (2) προκειμένου να διασφαλίζεται συνέπεια στον τοκισμό συγκρίσιμων καταθέσεων σε επίπεδο Ευρωσυστήματος.
                  
               
                     (2)
                  
                  
                     Για τους λόγους αυτούς η απόφαση 2010/275/ΕΕ (ΕΚΤ/2010/4) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Το άρθρο 5 της απόφασης 2010/275/ΕΕ (ΕΚΤ/2010/4) αντικαθίσταται από το ακόλουθο κείμενο:
            
               
                  «Άρθρο 5
                  Τόκοι
                  Ο λογαριασμός που τηρείται στην ΕΚΤ εξ ονόματος των δανειστών τοκίζεται ως εξής:
                  
                              α)
                           
                           
                              με το χαμηλότερο εκ του βραχυπρόθεσμου επιτοκίου του ευρώ (ευρώSTR) ή επιτοκίου μηδέν τοις εκατό, εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μηδενικό ή μεγαλύτερο του μηδενός (θετικό)·
                           
                        
                              β)
                           
                           
                              με το χαμηλότερο εκ του βραχυπρόθεσμου επιτοκίου του ευρώ (ευρώSTR) ή του επιτοκίου της διευκόλυνσης αποδοχής καταθέσεων, εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μικρότερο του μηδενός (αρνητικό).».
                           
                        
            
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 4 Απριλίου 2022.
         
         
            Φρανκφούρτη, 8 Μαρτίου 2022.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση 2010/275/ΕΕ της Ευρωπαϊκής Κεντρικής Τράπεζας, της 10ης Μαΐου 2010, σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας και την τροποποίηση της απόφασης ΕΚΤ/2007/7 (ΕΚΤ/2010/4) (ΕΕ L 119 της 13.5.2010, σ. 24).
         
            (2)  Κατευθυντήρια γραμμή (ΕΕ) 2019/671 της Ευρωπαϊκής Κεντρικής Τράπεζας, της 9ης Απριλίου 2019, σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (ΕΚΤ/2019/7) (ΕΕ L 113 της 29.4.2019, σ. 11).